Read Also: జై పవన్ అనేవాళ్లంతా భజన బ్యాచ్.. నోయల్ కామెంట్స్‌తో రాహుల్ ఓట్లకు గండి!
అయితే ఇవన్నీ రాహుల్‌ని ఉద్దేశించి చేసినవిగానే అనిపిస్తున్నాయి. ఎందుకంటే రాహుల్ ఒక్కసారి కూడా కెప్టెన్ అయ్యింది లేదు. ఉదయ్యాన్నే వచ్చే పాటకు డాన్స్ కూడా వేసింది చాలా తక్కువ. పాట వస్తున్నా పడుకునే ఉండేవాడు. ఇక పునర్నవి కోసం మనోడు చేసిన త్యాగాల గురించి చెప్పాల్సిన పనిలేదు. అందుకే మీరు చెప్పనట్టుగా అయితే రాహుల్‌కి 10 మార్కులు కూడా రావు అంటూ నెటిజన్ల నుండి కామెంట్స్ వస్తున్నాయి.
Read Also: బిగ్ బాస్ విన్నర్ పోల్ రిజల్ట్: అలీ ఆశలు గల్లంతు.. విజేత ‘ఆమెతో అతడు’?
ఇంతకీ ఏంటా ఫార్ములా? కౌశల్ ఏం చెప్తున్నాడంటే.. ‘గత మూడు రోజులుగా నాకు విపరీతమైన మెయిల్స్, మెసేజ్‌లు వస్తున్నాయి. సుమారు వందకు పైగా మెసేజ్‌లు వచ్చాయి. వారందరి ప్రశ్న ఏంటంటే.. ‘బిగ్ బాస్ సీజన్ 3 ఫైనల్‌లో మేం ఎవరికి ఓటు వేయాలి? దయచేసి హెల్ప్ చేయండి’ అంటున్నారు.
ఒకరిద్దరి కంటే నేను చెప్పగలుతా కాని.. ఇంత మందికి చెప్పడం అంటే కష్టం కాబట్టి.. నా యూట్యూబ్ ఛానల్ ద్వారా కొంత ఇన్ఫర్మేషన్ ఇస్తున్నా. ఫైనల్‌కి చేరిన టాప్ 5 కంటెస్టెంట్స్‌లో ఎవరికి ఓటు వేయాలి? అని కన్ఫ్యూజన్‌లో ఉన్న వాళ్లకు మాత్రమే నేను సలహాలు ఇస్తున్నాను. నేను బిగ్ బాస్ 2 ఫైనల్‌లో ఉన్నప్పుడు నేను అందరికంటే బెటర్‌మెంట్‌లో ఉన్నాను. ఖచ్చితంగా గెలుస్తాను అని అనిపించేది. ఎందుకంటే నేను ఒక ఫార్ములాని ఫాలో అయ్యేవాడిని ఆ ఫార్ములా ప్రకారం నేనే విజేత అని ఫిక్స్ అయ్యా.
ఆ ఫార్ములా ఏంటంటే.. మీరు ఒక పేపర్ తీసుకుని ఫైనల్‌లో ఉన్న ఐదుగురి కంటెస్టెంట్స్ పేర్లు వన్ బై వన్ రాసుకోండి. పైన ‘ఆట.. మాట.. బాట’ ఈ మూడు రాసుకుని లైన్స్ గీయండి. ఇప్పుడు పది మార్కులకు వాళ్లకు ఎన్ని మార్కులు వేయొచ్చో డిసైడ్ చేయండి. ముందుగా ఆట.. ఇందులో బిగ్ బాస్ ఇచ్చిన కెప్టెన్సీ టాస్క్ కాని, లగ్జరీ బడ్జెట్ టాస్క్ కాని ఎవరు ఎంత ఎఫర్ట్ పెట్టి గెలిచారు లేకపోతే గెలవడానికి ఎంత ప్రయత్నించారు. గివ్ అప్ ఇవ్వకుండా ఆట ఎలా ఆడారు? ఎవరైతే గేమ్ బాగా ఆడి కెప్టెన్ ఎక్కువ సార్లు అయ్యారు? కెప్టెన్ అవ్వడానికి కసిగా గేమ్ ఎవరు ఆడారు? బిగ్ బాస్ హౌస్‌లో పాట మొదలైన తరువాత లేస్తున్నారా? లేక పాట స్టార్ట్ కావడానికి ముందే లేచి రెడీగా ఉంటున్నారా? అక్కడ నుండి వాళ్లు పడుకునే వరకూ వాళ్ల బిహేవియర్, వాళ్లు మిగిలిన వాళ్లతో మెలిగిన విధానం.. బిగ్ బాస్ గేమ్ ఇచ్చినప్పుడు వేరే వాటిపై ఫోకస్ పెట్టకుండా ఆట ఆడిన విధానం ఇవన్నీ పరిగణలోకి తీసుకుని పది మార్కులకు వాళ్లకు ఎన్ని మార్కులు ఇవ్వొచ్చో అన్ని ఇవ్వండి.
రెండోది మాట.. ఇది చాలా ఇంపార్టెంట్. బిగ్ బాస్ హౌస్‌లో మనం మాట్లాడే తీరు. పక్కవాళ్లతో ఏం మాట్లాడుతున్నాం. బిగ్ బాస్‌తో మాట్లాడే విధానం. బిగ్ బాస్ ఇచ్చిన రూల్స్‌ని తప్పకుండా ఫాలో కావడం. ఇలాంటి వాటిని పరిగణలోకి తీసుకుని వాళ్లకు మార్కులు వేయండి.
మూడోది బాట.. బాట అంటే.. రూట్ టు ఫినాలే. ఇందులో వాళ్లు బిగ్ బాస్‌లోకి ఎంటరైంది మొదలు.. ఫినాలే వరకూ వాళ్లు ఎంచుకున్న దారి రైటా రాంగ్ అనేది గమనించాలి. ఈ వంద రోజుల్లో వాళ్లు గేమ్ ఎలా ఆడారు? ఓ మార్గంలో వాళ్లు ఫైనల్‌కి చేరారు? టాప్ 5లోకి రావడానికి మెయిన్ రీజన్ ఏంటి? ఏ టాస్క్‌లో బాగా ఆడారు. గొడవలు జరిగిన సమయంలో నీతి, నిజాయితి మార్గంలో నడిచారా? లేదా? అన్నది గమనింది మార్కులు వేయాలి.
ఇలా ఈ మూడింటికి కలిపి 30 మార్కుల్లో ఎవరికి ఎక్కువ వస్తే.. వాళ్లకు ఓటు వేయడం మీకు ఈజీ అవుతుంది. ఫైనల్ విన్నర్ ఎవరు అన్నది తెలియడానికి ఈ ‘ఆట, మాట, బాట’ ఫార్ములా ఖచ్చితంగా ఉపయోగపడుతుంది.
మరోవైపు మీరు ఎవరికి ఓటు వేస్తారు? ఓ ఆడియన్‌గా అని అడుగుతున్నారు. నేనూ ఓటు వేయాలి కాబట్టి.. ఖచ్చితంగా నేను అలీకి సపోర్ట్ చేస్తా. ఎందుకు అంటే.. బిగ్ బాస్ హౌస్‌కి వెళ్లకు ముందు రెండో సారి వెళ్లినప్పుడు కూడా నా దగ్గరే సలహాలు తీసుకున్నాడు. అతను టాప్ 5లో ఉంటాడని ముందే చెప్పా. అలానే టాప్ 5లో ఉన్నాడు.
మీరు ఎవరికి ఓటు వేయాలనేది నేను చెప్పడం లేదు. బిగ్ బాస్‌లో ఎవరు ఎవరికి కనెక్ట్ అవుతారో తెలియదు. మీరు గేమ్ చేస్తున్నారు కాబట్టి.. మీకు కనెక్ట్ అయినవాళ్లు ఎవరో వాళ్లకే ఓటు వేయండి. అయితే ఓటే వేసే ముందు నేను చెప్పిన ఈ ‘ఆట, మాట, బాట’ ఫార్ములాను మరిచిపోవద్దు’ అంటూ చెప్పుకొచ్చారు కౌశల్.
ఈ ఫార్ములా సంగతి పక్కనపెడితే.. మనోడు ట్రైనింగ్ ఇచ్చి పంపానని చెప్పుకుంటున్న అలీ రెజాకు ఓట్లు శాతం చాలా తక్కువ వస్తునట్టు తెలుస్తోంది. అసలు అలీ రెజా ఫైనల్‌కి రావడమే పెద్ద గగనంలా మారింది. శివజ్యోతితో గట్టి పోటీ ఎదుర్కొని చివరిక్షణంలో ఐదో ఫైనలిస్ట్ అయ్యాడు. అయితే ఓట్లు శాతంలో కూడా అలీ ఐదో స్థానంలో ఉన్నట్టు తెలుస్తోంది. అతనికంటే ముందు శ్రీముఖి, రాహుల్, బాబా భాస్కర్, వరుణ్ సందేశ్‌లు ఉన్నట్టు తెలుస్తోంది. అయితే కౌశల్ ట్రైనింగ్ ఇచ్చినా? అలీ ఆఖరి స్థానంలో ఉండటం ఏంటి? మనోడి ఫార్ములా బెడిసి కొట్టిందా? అనే కామెంట్స్ వినిపిస్తున్నాయి.